CELEX: C2006/165/41
Language: fi
Date: 2006-07-15 00:00:00
Title: Asia C-235/06: Kanne  24.5.2006  — Euroopan yhteisöjen komissio v. Itävallan tasavalta

15.7.2006   
            
            
               FI
            
            
               Euroopan unionin virallinen lehti
            
            
               C 165/22
            
         Kanne 24.5.2006 — Euroopan yhteisöjen komissio v. Itävallan tasavalta
   (Asia C-235/06)
   (2006/C 165/41)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: G. Braun, R. Vidal Puig)
   
      Vastaaja: Itävallan tasavalta
   Vaatimukset
   Kantaja vaatii, että
   
               —
            
            
               on todettava, että Itävallan tasavalta ei ole noudattanut matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11 päivänä helmikuuta 2004 annetun Euroopan parlamentin ja neuvoston asetuksen (EY) N:o 261/2004 (1) mukaisia velvoitteitaan, koska se ei ole säätänyt mainitun asetuksen 16 artiklan mukaisista seuraamuksista;
            
         
               —
            
            
               Itävallan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen N:o 261/2004 16 artiklassa säädetään, että lentoyhtiöille on säädettävä seurauksista sellaisissa tilanteissa, että korvausta ei makseta, että vaihtoehtoisia kuljetusvaihtoehtoja ei tarjota tai että palauttamisvaatimusta ei hyväksytä. Näiden seuraamusten, jotka jäsenvaltioiden on säädettävä asetuksen rikkomisesta, on oltava tehokkaita, oikeasuhteisia ja varoittavia.
   Komissiolla olevien tietojen mukaan Itävallan tasavalta ei ole vielä säätänyt tehokkaita, oikeasuhteisia ja varoittavia seuraamuksia asetuksen rikkomisesta.
   
      (1)  EUVL L 46, 17.2.2004, s. 1.